Bachs bøger: februar 2015\nLæseliste for marts 2015.\nJeg kan vist godt indrømme, at jeg ikke fik læst en eneste af de bøger, jeg havde planlagt, at jeg skulle læse i februar måned, som var de bøger jeg indkøbte på sidste års bogudsalg. Hver gang jeg kiggede på bøgerne i reolen, havde jeg lyst til at læse alt muligt andet end lige dem og jeg valgte at se stort på læselisten og læse lige det jeg havde lyst til.\nDe første mange måneder af 2014, valgte jeg et læsetema for hver måned. Det har jeg savnet lidt her på det sidste og derfor har jeg valgt at genindføre temalæsningen, i hvert fald for marts måned, hvad der derefter sker har jeg ikke fastlagt endnu.\nValget af temaet for marts var meget let, da der er Krimimesse i Horsens i slutningen af måneden, er det jo helt oplagt, at temaet skal være krimier og spændingsbøger. Det er genrer som jeg normalt ikke læser så meget af, men af en eller anden grund bliver jeg ved med at købe krimier alligevel og har efterhånden fået samlet en pæn lille bunke læseværdige bøger sammen.\nJeg har hørt rigtig meget om forfatteren Sissel-Jo Gazan og hendes to krimier "Svalens graf" og "Dinosaurens fjer", der skulle have en meget videnskabelig tilgang til opklaringen. Det lyder rigtig spændende og de to bøger ligger øverst på min liste.\nMed i bunken af krimier jeg gerne vil læse, er blandt andet en af bøgerne fra bogudsalget i 2014. Det er "Fanden af løs" af forfatterteamet Hamann og Jørgensen. Jeg overværede et interview med de to forfattere til krimimessen 2013 og det lød som et spændende samarbejde.\nRobert Galbraith aka J.K. Rowlings seneste bog der hedder "Silkeorm" og er den anden bog i Comoran Strike-serien, er også på denne måneds læseliste. Sidste år læste jeg "Gøgens kalden", som jeg fløj lige i gennem. Rowling er en excellent historiefortæller og forstår at bygge en fortælling op, med et levende og interessant persongalleri. Jeg glæder mig til at møde Comoran Strike igen.\nJeg har læst de to første bøger i Linda Castillos Kate Burkholter-serie og siden er der udkommer tre bøger, hvor af den seneste "Sidste åndedrag" udkom her d. 28. februar. Jeg har alle bøgerne og vil rigtig gerne også have læst dem i løbet af måneden. Normalt er jeg ikke så vild med den form for krimier, men det at Linda Castillo, lader handlingen foregå i et Amish-samfund og at hovedpersonen selv har været Amish, gør at jeg har lyst til at læse dem.\nFire bøger fra min Mount TBR Reading Challenge passer også ind i krimi-temaet. Det er de fire Nancy Drew-bøger skrevet af Carolyne Keene. Disse mysteriebøger er meget populære amerikanske børnebogsklassikere og der er udkommet langt over 40 bøger i serien. Jeg har ikke tidligere læst Nancy Drew-mysterie bøgerne, men faldt for disse flotte vintage udgaver.\nUdover de viste bøger har jeg lidt anmelderbøger og der bliver også tilføjet et par bøger fra Læseklubben og Læsegruppen i løbet af måneden, som jeg også skal have læst. Den ene bog, den til Læsegruppen er det min tur til at vælge og jeg har jo en million forslag, så det bliver nok noget med at jeg bestemmer mig i sidste sekund inden jeg skal ud af døren.\nJeg er ikke til de blodige, voldelige og meget socialrealistiske krimier, men hvis der er nogen der har en anbefaling på en anderledes slags krimi med et spændende og interessant twist, så vil jeg meget gerne have nogen anbefalinger.\nIndsendt af Bachs Bøger kl. 15.56 8 kommentarer:\nValentine Goby - Kinderzimmer.\nBogen er et anmeldereksemplar fra forlaget Lindhardt og Ringhof.\nRomanen har forfatteren stykket sammen ud fra historiske dokumenter og interviews med overlevende og efterkommere af tidligere fanger fra den berygtede koncentrationslejr Ravensbrück, der var en lejr forbeholdt kvindelige fanger fra de tyskokkuperede europæiske lande. Man regner med, at der fra 1939 til 1945 passerede 130.000 kvindelige fanger i gennem lejren, af dem overlevede under 40.000.\nHistorien følger den unge franske kvinde Mila/ Suzanne, der koder beskeder for modstandsbevægelsen. Hun bliver stukket, arresteret og sendt som politiskfange til Ravensbrück. Hun er godt klar over, at hun er gravid da hun ankommer, men prøver at skjule det. Der er ingen spædbørn at se i lejren, men hun får at vide, at der er noget der kaldes "Kinderzimmer".\nDet er absolut ingen fornøjelse at læse denne bog og forstå mig ret, det er heller ikke meningen, at den skal være. Det er en ufattelig barsk fortælling, der råt for usødet beskriver de horrible og uhumske forhold fangerne levede under. I det hele taget er det ufatteligt at nogen kunne overleve under sådanne ekstreme forhold.\nJeg må nok tilstå, at jeg synes der var skruet rigeligt op for beskrivelsen af urin og afføring, der blev nævnt på hver eneste side og jeg væmmedes ved det. Jeg ved godt, at det må have været sådan, hvor mange svage, underernærede og syge mennesker var stuvet sammen. Men efter de første 100 sider tænkte jeg, at nu havde jeg forstået budskabet og følte det var lidt synd , da personerne og deres historie blev helt væk, i denne fokuseren på kropsvæsker.\nDet er skrækkeligt og helt uforståeligt at sådan noget har fundet sted og stadig finder sted rundt omkring i verden. Det er en skræmmende historie og en der bliver hængende længe efter man har lagt bogen fra sig.\nIndsendt af Bachs Bøger kl. 20.33 Ingen kommentarer:\n#fredagsbog d. 27. februar 2015.\nDenne weekend byder ikke på andet end en tur i rulleskøjtehallen fredag aften og min datters håndboldkamp på søndag, så jeg håber på, at der bliver rigeligt tid til at læse.\nJeg mangler kun cirka ti sider i den forfærdelige roman "Kinderzimmer" af Valentine Goby, der handler om en ung gravid modstandskvinde, der under Anden Verdenskrig havner som politiskfange i arbejdslejeren Ravensbrück. "Kinderzimmer" regner jeg med, at få læst færdig i løbet af fredagen. Der efter vil fortsætte med Salman Rushdies eventyrlige bog "Luka og Livets Ild", som er noget skønnere at læse, end historier fra koncentrationslejrene.\nRushdies bog handler om Lukas far, der også går under navnet den store eventyrfortæller Kong Bavl. Pludselig en dag vågner han ikke fra sin nattesøvn, men bliver i drømmeverdenen og nu må Luka drage ud sammen med bjørnen Hund og hunden Bjørn, der er mennesker tryllet om til dyr, for at finde Livets Ild, så alting kan blive normalt igen.\nHvis jeg får tid, vil jeg også rigtig gerne i gang med Fenella Leisners "Ugler og Ild". Bogen er en selvudgivelse og efter hvad jeg kan forstå på bagside teksten, handler den om en kvindelig journalist, der bliver rodet ind i opklaringen af nogle mystiske mord, der lader til at have forbindelse ind i de okkulte miljøer.\nIndsendt af Bachs Bøger kl. 08.09 Ingen kommentarer:\nBogkøb fra bogudsalget 2015.\nSom jeg skrevet i mit andet indlæg om dette års bogudsalg, var jeg en anelse skuffet over det dårlige udvalg af bøger. Jeg valgte at springe Arnold Buscks førudsalg over, da der slet ikke var nogen af deres bøger, jeg virkelig brændte efter at få.\nMen onsdag morgen drog jeg traditionen tro mod Brønderslev, for at være der når dørene åbnede til Bog & Idé kl. 7. Med mig havde jeg en lille liste, med titlerne på de bøger jeg ville gå efter, men ud af de syv bøger jeg havde med hjem, var kun de to bøger fra min medbragte liste. To af bøgerne på min liste, "Fri hjerter" og "Solskinsøen Bornholm" glemte jeg helt at kigge efter da jeg var der.\nBøger fra Bog & Idé:\nDan Brown - Det forbudte tegn. Dette er den store flotte illustrerede udgave, med fotos af malerier, skulpturer og steder, der omtales i bøgerne.\nJeg har også "Da Vinci mysteriet" og "Engle og Dæmoner" i samme udgave og jeg håber at Inferno også kommer i illustreret udgave, da det af alle Dan Browns bøger, var den jeg kendte mindst til plotgrundlaget. Jeg har læst Dantes Guddommelige komedie, men jeg følte mig alligevel underinformeret noget af tiden.\nSarah Winman - Da gud var en kanin. Bogen kom med i bunken uden jeg overhovedet havde læst hvad den handler om, og det skyldtes ene og alene, det flotte blanke omslag med de dejlige farver.\nHanne Strager - Som at tilstå et mord. Bogen handler om Darwin og hans meget kendte Evolutions-teorier. Jeg elsker at læse om antropologi og videnskabsteorier og den her bøger lyder så utrolig spændende.\nPhilip K. Dick - De filmatiserede historier. En samling af forfatterens historier, der er blevet til kendte film som Total Recall, The Adjustment Bureau og Blade Runner.\nMajok Tulba - Under den mørke himmel. Det lyder til at være en barsk historie, der foregår i Sudan og følger drengen Obinna, der bliver tvunget ind i den sudanske oprørshær som børnesoldat.\nJakob Nørr - Australieren. Det er en biografisk roman, der følger danskeren Kai Jeppesen på hans spændende og begivenhedsrige livsbane, der fører ham fra Tasmanien, via Indonesien og videre til Sydamerika og Cuba.\nSarah Waters - Den lille fremmede. På det seneste har jeg hørt rigtig meget godt om Sarah Waters bøger og i sær denne, der hedder "Little Stranger" på engelsk, er flere gange blevet fremhævet. Efter hvad jeg kan læse mig til nærmer den sig meget horror-genren, som ligger langt uden for min comfort zone. Så den er jeg meget spændt på, hvad jeg synes om.\nOnsdag over middag skulle min ældste datter til kontrol med sine togskinner i Hjørring og da vi nu alligevel var i byen, kiggede vi lige ind hos Arnold Busck, hvilket resulterede i at jeg havde tre bøger med hjem.\nBøger fra Arnold Busck:\nChan Koonchung - De fede år. Kinesisk forfatter, selvfølgelig skulle jeg have den!\nClara Kramer - Claras krig. Anden Verdenskrig og dens rædsler er en tid vi aldrig må glemme og derfor er disse bøger fra den tid så vigtige at få læst. Bogen er den 15-årige polske jøde Claras dagbog, fra de tyve måneder hun tilbragte i skjult i en bunker under jorden.\nF. Scott Fitzgerald - Tender is the Night. Jeg har kun læst forfatterens mest kendte bog "Den store Gatsby", men har længe gerne ville udforske mere fra hans forfatterskab og så er jeg vild med forlaget Vintages fine paperbacks.\nIndsendt af Bachs Bøger kl. 14.43 12 kommentarer:\nBøger fra hele verden #8 ( Oceanien og Antarktis ).\nDette bliver det sidste indlæg i serien om bøger fra hele verden i denne omgang. Jeg har valgt ikke at lave et indlæg om europæiske bøger og forfattere, da det er et område vi nok alle i forvejen er relativt bekendt med.\nFor mig er Australien et helt ukendt land rent litteraturmæssigt. Jeg har enkelte bestseller bøger der fra, men er egentlig generelt meget uvidende om litteratur fra det område. Så jeg modtager rigtig gerne anbefalinger af forfattere eller bøger derfra.\nTo bøger jeg har læst.\nColleen McCullough - Morgans Run. Forfatterrinden, der desværre døde i starten af året og nok fik verdens mest respektløse nekrolog, er nok bedste kendt for hendes absolutte bestseller Tornfuglene, som også er blevet lavet til en mini-serie, med alle mormødres drømmemand Richard Chamberlain i hovedrollen.\nI "Morgans Run" følger vi en mand, der selv om han er helt uskyldig bliver dømt for mord og som straf bliver han sammen med tusindvis af andre fanger sendt til den rå og barske koloni i Australien. Hvor fangerne arbejder som slaver, men hvor der også er en lille chance for at skabe sig et nyt og bedre liv.\nSelv om det er mange år siden jeg læste denne episke fortælling, kan jeg nu flere år efter stadig huske historien i grovetræk. Den bog gjorde stort indtryk på mig.\nJane Campion og Kate Pullinger. Dette er noget så sjældent som et filmmanuskript forarbejdet til en roman.\nDen handler om kvinden Ada og hendes illegitime datter, der bliver sendt fra Skotland til New Zealand, hvor hendes far har arrangeret at hun skal giftes med en mand. Ada er stum, men gennem hendes klaver, som hun også har med kan hun udtrykke sine følelser. På New Zealand fascineres hun og forelsker sig i en mand, der desværre ikke er den mand hun har indgået ægteskab med.\nFilmen er fantastisk smuk og meget følelsesladet. Nu er det mange år siden jeg både læste romanen og så filmen, men efter hvad jeg kan huske, går bogen mere i dybden med personernes fortid end filmen gjorde. Hvilket var rigtig godt og gav en helstøbt oplevelse.\nEn bog jeg gerne vil læse:\nEleanor Catton - The luminaries. Jeg har hørt meget om denne bog, Der eftersigende skulle være en yderst kompleksbog, der både indeholder krimi- og paranormale elementer. Den skulle både være storslået og anderledes i sin opbygning, men på samme tid utrolig forvirrende og udfordrende.\nMarts måneds læseliste kommer til at bestå af krimier og spændingsbøger og "The Luminaries" er helt sikkert en af de bøger jeg vil have med på listen. Den lyder helt vildt spændende.\nJeg har kun to bøger om Antarktis, men kunne helt bestemt godt tænke mig, at læse flere bøger fra den verdensdel.\nEn bog jeg har læst (sådan da):\nIlija Trojanow - Isbrud. Forfatteren her født i Bulgarien, men hans familie flygtede til Tyskland i 1965, hvor de fik politiskasyl. Senere da han blev voksen, bosatte han sig i Indien, vendte tilbage til Tyskland efter en del år og er nu bosiddende i Østrig.\nForfatteren livshistorie er en del mere spændende at læse om end hans bog "Isbrud", som han ellers har modtaget nogle litterære priser for.\nDen handler om en geolog, der har viet sit liv til at studere en bestemt gletsjer, men da den smelter på grund af den globaleopvarmning, mister han sit forskningsprojekt og bliver guide på arktiske krydstogtskibe.\nBogen er på små 164 sider, som jeg måtte opgive at kæmpe mig i gennem. Hvert andet kapitel består af telegramagtige korte sætninger og resten af historien var så kedelig og intetsigende, at jeg bare ikke gad og bruge mere tid på den. Den var slet ikke for mig.\nHanne Marie Svendsen - Nilaus under isen. Jeg har ejet bogen i flere år, men har egentlig ikke sat mig ind i hvad den handlede om, før Katja fra bloggen Cautious, gjorde mig opmærksom på, at den faktisk foregår i Antarktis.\nBogen følger to drenge, Nilaus og Fergus, der efter endt gymnasietid havner på en ekspedition til Antarktis, sammen med Nilaus rige onkel og det er vist nok en spændende og farefuldfærd, de begiver sig ud på.\nIndsendt af Bachs Bøger kl. 11.44 7 kommentarer:\nBøger læst i uge 8-2015.\nI vinterferien har jeg afsluttet fire bøger og en lydbogs-novelle. Den første "Afterworlds" af Scott Westerfeld, var en meget stor skuffelse. Den næste "Pioneer Girl" af Laura Ingalls Wilder, begyndte jeg på at læse i starten januar og blev altså færdig med den i sidste uge. Den sidste bog er debutanten Nayomi Manuweeras roman om Sri Lanka "De tusind spejles ø". Alle de ovennævnte bøger, har jeg lavet separate indlæg om, som kan findes ved at klikke på bøgernes titler.\nMikkel Birkegaard - Kjærstads alfabet. Denne korte lydbogs-novelle på bare 4 timer, følger de samme personer, drengen Arthur og den Sherlock Holmes inspirerede bogpantelåner og snushane Mortimer Welles, som bliver præsenteret i "Fra drømmenes bog".\nAlle Mikkel Birkegaards romaner har et bogligt twist og denne gang går det ud på, at der cirkulerer nogle fortællinger, kaldet Kirsebærfortællingerne, rundt i byen. Disse fortællinger er på mystiskvis stærkt vanedannende. Ved første ord er læserne af fortællingerne hooked, de glemmer at sove og spise og de kan ikke slippe deres læsning, før de dør af det.\nDet var skønt at være tilbage i 1840´ernes København, hvor enevældet synger på sidste vers og bogministeriet forsøger at styre befolkningen, ved at bestemme hvad der må læses. Selv om den er relativ kort, havde den alligevel dybde. Historien er spækket med rigtig gode og levende beskrivelser af København på den tid. Man kan lugte uhumskhederne og mærke de mange mennesker der færdes ind og ud af de byporte vi i dag kender som S-togstationer.\nDesværre fås den anden af forfatterens noveller "Døde mænds stemmer" ikke som lydbog på e-reolen. Men jeg håber at begge noveller på et tidspunkt udgives i bogform, for dem vil jeg helt sikkert gerne eje.\nClaire LaZelnik - The Last Best Kiss. Bogen er ene og alene købt fordi det er en moderne genfortælling af Jane Austens roman Persuasion/ Overtalelse.\nI niende klasse falder Anna Eliot for den meget nørdede og ikke særlig populære, men søde og rare Finn Westbrook og hun dater ham lidt i smug. Men forholdet ender brat da hun afviser at danse med ham til en skolefest, fordi hun er bange for, hvad hendes veninder vil tænke om forholdet. Hun fortryder med det samme sin opførsel, men det er for sent, for Finn er flyttet fra byen.\nI tiende klasse vender Finn tilbage og nu er han ikke længere den lille skravlede nørd. Han er blevet en eftertragtet pæn ung mand og hvad værre er, han ser overhovedet ikke Annas vej, men flirter og hygger sig med hendes veninder.\nDet er en rigtig sød bog. Jeg synes forfatterens moderne fortolkning af hvordan historien kunne se ud i vor tid, rammer utrolig godt. De vigtige personer har for størstedelen bibeholdt deres oprindelige karakteristik, men forfatteren, har udviklet personerne og problemstillingerne, så de er blevet tidssvarende. Jeg kunne rigtig godt lide at jeg kunne genkende træk fra Austens bog, men at historien ikke bare er en kopi, der følger den gamle fortælling slavisk.\nHigh School miljøet og intrigerne passer fint ind i opsætningen og jeg synes generelt at forfatteren slap utrolig godt fra det. Jeg er meget fristet til at læse flere af hendes Austen genfortællinger.\nIndsendt af Bachs Bøger kl. 10.51 Ingen kommentarer:\nNayomi Munaweera - De tusind spejles ø.\nBogen er et anmeldereksemplar fra forlaget Rosinante&Co.\nHandlingen i bogen centrerer sig omkring øen Sri Lanka og den grusomme borgerkrig mellem majoritets befolkningen singaleserne og minoriteten tamilerne.\nBogens fortællere er den singalesiske kvinde Yasodhara og den tamilske kvinde Sarawathi og gennem historien følger vi, hvor forskellige disse to kvinders liv falder ud. Den ene flygter med familien til USA og den anden bliver på øen og lever med den forfærdelige krig helt inde på livet.\nSproget i bogen svinger meget, fra det smukke og nogle gange lidt kringlede billedsprog, til at være meget kort og kontant, når de skrækkelige krigsscenarier beskrives. Det tog lidt tid at vende sig til disse sproglige skift, men hen ad vejen glemmer man rent sproget og bliver helt opslugt i historien.\nDet er på en gang en både smuk og grusom fortælling om et land, hvor voksende mistro og had river et samfund brutalt itu og lige pludselig skal naboer og skolekammerater være dødsfjender.\nMit kendskab til Sri Lanka og borgerkrigen før jeg læste denne bog, begrænsede sig til ord som Tamilsagen, De Tamilske Tigre og en svag erindring om 60 tamilske flygtninge, der på en eller anden måde endte på havnen i Nexø på Bornholm og nåede at vandre hele vejen i gennem byen på vej mod Rønne, uden at vække større opsigt.\nJeg var slet ikke klar over, at det havde været så blodig en krig og hvad der overraskede mig endnu mere er, at borgerkrigen strakte sig over så lang tid. Fra konflikten for alvor startede i 1983 og til 2009, altså i 26 år har disse uhyrligheder stået på.\nSom bogen så barskt fortæller er der ingen vindere i en borgerkrig, uanset hvilken side man er på, bliver alle berørte af grufuldhederne. Det er helt bestemt en meget stærk og tankevækkende bog.\nIndsendt af Bachs Bøger kl. 10.15 Ingen kommentarer:\nBogudsalg 2015. Anbefalinger?\nLige et hurtigt indlæg for at høre jer derude, om der er nogen der har spottet nogen bøger, jeg bare ikke må gå glip af i dette års bogudsalgskataloger?\nSelv har jeg blandt andet disse bøger på ønskelisten:\nFra Bog & Idé.\n- Den illustrerede "Det forsvundne tegn" af Dan Brown, ikke hans bedste bog, men jeg kan godt lide, at se kunstværkerne der bliver skrevet om, samtidig med at jeg læser.\n- Philip K. Dick samlingen af hans "Filmatiserede historier". Det må være pænt træls, at hedde Dick til efternavn, når man er opvokset i USA. Jeg er stor Blade Runner fan. Filmen er udsprunget af forfatterens sci fi roman "Drømmer androider om elektriske får?", som er en af historierne i denne samling af romaner.\n- Så er der en fotobog om "Solskinsøen Bornholm", jeg får altid sådan en hjemve af at se noget fra Bornholm, så den skal jeg da have.\n- "Fri hjerter" af Heidi Korsgaard, der er en bog om kvindeskæbner i Tibet, lyder meget interessant.\n- Der er også et par danske klassikere fra Herman Bang og Vita Andersen, som jeg er ret meget i tvivl om jeg skal købe. Jeg føler, jeg burde gøre mere ud af de danske forfattere, men de interessere mig ærligt talt ikke så meget.\n- Erling Pedersens "Kongens kvinder" også en tvivler, jeg kan godt lide at læse om kongerækken, men gider ikke læse opsexede historiske romaner.\nFra Arnold Busck.\n- Der er en bog om Berlinmuren af Jan Bo Hansen, som jeg synes kunne være interessant og lærerig at læse.\n- En, som jeg tror, der er en flot fotobog af Torben Thim om Christian IV og renæssancen i København.\n- "Farvel Tibet" af Torre Grønne, endnu en bog om Tibet, denne gang er det en rejsebeskrivelse.\n- Så er det et par romaner jeg er lidt i tvivl om, den ene der hedder "Glas og aske" og foregår i Rusland og kunne være en potentiel god og spændende bog og Herta Müller bogen "I dag havde jeg helst ikke mødt mig selv", foregår i Rumænien under Ceausescu. Jeg har aldrig læst en bog om Rumænien, så det kunne være også være en interessant bog.\n- Så er det en Holocaust fortælling "Clara krig" af Clara Kramer, som jeg meget gerne vil læse.\nDet var udsalgsbøgerne på min ønskeliste. Hvis der er nogen I synes jeg har overset eller nogen af de bøger jeg har nævnt I kender til, så skriv endelig en kommentar.\nIndsendt af Bachs Bøger kl. 19.51 12 kommentarer:\nLaura Ingalls Wilder - Pioneer Girl, The Annotated Autobiography\nBogen er købt på The Book Depository og er en flot indbunden udgave i coffe table-størrelse med voksbehandlet smudsomslag.\nDa jeg for snart et år siden læste om, at denne bog skulle udkomme, var jeg ikke i tvivl om, at jeg skulle læse den. Jeg elsker "Det lille hus på prærien"-bøgerne eller "Laura"-bøgerne, som vi altid har kaldt dem i min familie. Min mor læste dem højt for min søster og jeg, da vi var børn og jeg har selv læst dem højt for mine egne børn.\nManuskriptet til "Pioneer Girl" skrev Laura Ingalls Wilder før hun skrev børnebogsserien og i denne specialudgave, bliver ligheder og afvigelser fra børnebøgerne gennemgået og gennem noterne, forklares tidsmæssige, historiske og kulturelle ændringer der er sket med tiden. Der er rigtig mange noter, blandt andet bliver alle personer, steder og dyr der nævnes i manuskriptet klarlagt og enten afkræftes eller bekræftes deres rigtighed . Det er vanvittig spændende at læse og det tog mig lang tid at komme i gennem bogen, når jeg skulle have det hele med.\nSelv om "Pioneer Girl" minder rigtig meget om historien der fortælles i børnebøgerne, er det tydeligt at "Pioneer Girl" er rettet mod et voksent publikum. Der nævnes seriemordere, fulde mænd, hustru mishandling og Pa, er ikke helt den helgen, han bliver udstillet som i børnebøgerne. Tydeligt er det også i begge udgaver, at Laura Ingalls Wilder er en formidabel historiefortæller, der med sin fortællerstil fanger sine læseres interesse.\nMen mens jeg læste, kunne jeg ikke lade være med, at tænke over rigtigheden af den fuldstændige dissekering af den dejlige historie, som forfatteren har skrevet ud fra sine minder og ud fra den research, der nu var muligt for hende på den tid bogen er skrevet, hvor man ikke havde adgang til internet og databaser.\nEr det i orden sådan at splitte en forfatters selvbiografiskeværk i atomer og udpege fejl og mangler? Har en forfatter ikke lov til lidt kunstnerisk frihed og skal personlige minder tages så bogstaveligt, uden skellen til, at minder bliver farvet af tidens tand og at detaljer måske bliver væk i hukommelsens tåger.\nUanset hvor interessant jeg fandt bogen eller hvor begejstret jeg var for den og noterne, græd jeg også en enkelt tåre indeni, over at historiens magi syntes at forsvinde, når det hele blev vendt og drejet. Jeg vender helt sikkert tilbage til bogen snart, for at læse manuskriptet og fordybe mig i selve fortællingen uden afbrydelser for at læse noterne.\nIndsendt af Bachs Bøger kl. 15.43 Ingen kommentarer:\n#fredagsbog d. 20. februar 2015.\nEfter en vinterferie hvor vi lagde stærkt ud med både tøndeslagning i rulleskøjtehallen sidste fredag, Hoppedag samme sted, mandag og en tur i svømmehallen tirsdag. Gik det hele fløjten midt på ugen, hvor halvdelen af husstandens medlemmer måtte ned til tælling med influenza. Min ældste datter var heldigvis ikke ramt, da hun har været på håndboldskole i Gigantium her de sidste tre hverdage i ugen, hvilket igen i år har været en kæmpe oplevelse for hende.\nSå grundet sygdom, har jeg slet ikke nået så meget læsning, som jeg havde håbet på. Jeg har været så ufattelig træt og har ikke kunnet læse på grund af ondt i hovedet. Jeg har forsøgt mig lidt med lydbøger, men det har heller ikke været den store succes.\nNoget positivt er der dog sket. Min nye reol er kommet og skal hentes i løbet af fredagen og når jeg ellers ikke skal organisere bøger i den, har jeg tænkt mig at læse lidt i disse to bøger:\nLaura Ingalls Wilder - Pioneer Girl, the Annotated Autobiography. Jeg har ikke så meget tilbage at læse. Det har været en yderst interessant bog. Jeg har med største fornøjelse læst de mange noter med kommentarer til Wilders manuskript. Men jeg kunne dog også godt tænke mig, at læse historien igennem igen uden at læse noterne, men bare nyde forfatterens dejlige fortælling uden afbrydelser.\nNayomi Munaweera - De tusind spejles ø. Jeg er godt halvejs i bogen. Det er en roman, der foregår på Sri Lanka og som følger flere familier og hvordan deres forskellige skæbner krydser og vikler sig ind i hinanden. Forfatteren har en meget udfordrende fortællerstil og der er mange fremmed navne at holde styr på. Jeg føler romanen kræver mere koncentration end jeg har kunnet mønstre, nu mens jeg har været syg. Derfor tror jeg, at jeg vælger at starte bogen forfra for at kunne, få det hele ud af historien.\nIndsendt af Bachs Bøger kl. 08.19 Ingen kommentarer:\nBøger fra hele verden #7 ( Syd- og Mellemamerika).\nDe Latinamerikanske lande er en del af verden jeg ikke har læst ret mange bøger fra. Jeg ved ikke, om der er fordi, der ikke er udgivet ret mange bøger af forfattere fra de lande eller om det er fordi, de bøger bare ikke interesserer mig og jeg derfor ikke lægger mærke til, når der udgivers bøger derfra.\nJeg kan huske, da jeg stod og skulle på rygsæksrejse i Asien med en veninde, havde jeg en kollega, som samtidig skulle på rygsæksrejse i Sydamerika. Da jeg spurgte hende, om hun nu også mente at det var sikkert nok, at rejse rundt derover, grinede hun lidt, for hun havde haft de samme forbehold og tanker om mig, der skulle rejse rundt i Asien. Vi har åbenbart alle fordomme omkring de lande, vi ikke kender så meget til.\nTo bøger jeg har læst:\nV.S. Naipaul - Et hus til Mr. Biswas. Forfatteren modtag Nobelprisen i 2001 og bogen betegnes som et af hans hovedværker.\nBogen foregår på øen Trinidad ud for Venezuelas kyst og er den tragik-komiske fortælling om manden Mr. Biswas. Helt fra fødslen bliver han spået en uheldig og lidelsesfuld skæbne. Men han er fuld af gå-på-mod og møder omverdenen med oprejst pande, uanset hvilke prøvelser der bliver smidt i hovedet på ham og tro mig, der er mange.\nJeg husker bogen som en anelse langtrukken og jeg havde godt nok meget ondt af den sølle Mr. Biswas.\nCecilia Samartin - Senõr Peregrino. Forfatteren er født på Cuba, men opvokset i Los Angeles og har skrevet en del bøger, der blandt andet foregår i Mexico, El Salvador og Cuba.\nSenõr Pregrino er den første i en serie, hvor af jeg har læst de tre. Denne første bog følger kvinden Jamilet, der bliver født med et stort vansirende jordebærmærke, der dækker hendes ryg og strækker sig ud på hendes arme og ben. På grund af den stærke overtro i den mexicanske landsby hendes familie bor i, vælger hun at flygte til USA, hvor hun ved et tilfælde kommer til at passe den sære gamle mand Senõr Peregrino. Han fortæller hende sin livshistorie, som meget uventet griber ind i hendes eget liv.\nJeg kunne rigtig godt lide personerne og det var utrolig spændende at følge den fortsatte i historie i de to næste bøger "La Peregrina" og Salvadoreña. Den tredje bog sluttede meget åbent og jeg tror den er fortsat, men har aldrig fundet ud af om der er/kommer en fortsættelse.\nMerete Reinholdt - Flora Tristan. Jeg har haft bogen siden den udkom i 2004 og har endnu ikke fået læst den. Den er en af de bøger, der lyder interessant, men når jeg står og kigger på den på hylden, så tiltaler den mig overhovedet ikke alligevel og jeg vælger altid en anden.\nBogen foregår i Spanien, Peru, Colombia og Frankrig og er en blanding af fortællingen om den franske feminist Flora Tristans turbulente liv og de påvirkninger hendes liv har på en ældre kvinde i Danmark, der rejser ud i verden for at finde svar på store eksistentialistiske spørgsmål.\nIndsendt af Bachs Bøger kl. 11.32 Ingen kommentarer:\nScott Westerfeld - Afterworlds.\nBogen handler om den 17 snart 18-årige Darcy. Et stort forlag har købt rettighederne til hendes første bog og nu bosætter hun sig i New York for at få gange i en karriere som forfatter. Parallelt følger vi handlingen i Darcys bog, der er en paranomal kærlighedshistorie og handler om Lizzie, der under et terrorangreb i en lufthavn, finder ud af at hun kan krydse over til forskellige andre verdener, hvor de døde befinder sig.\nDen her bog var slet ikke hvad jeg havde forventet. Jeg var flere gange ved at opgive at læse den færdig. Jeg forstod simpelthen ikke hvor forfatteren ville hen med historierne og personerne.\nDen "virkelige" del med Darcy og hendes forfatterrejse, var gabende kedelig. Historien fulgte antagelsesprocessen, møderne med andre forfattere, pr-rejser, omskrivningsprocesserne og lidt kærlighed. Men det virkede, på mig, som om hun kom for nemt til det hele. Hun mødte ingen modstand og klarede alt aldeles strålende. Det virkede bare ikke ægte og jeg undrede mig meget over hvad forfatteren ville med det. Darcys del bliver fortalt i tredje-person. Hvilket gav en mærkelig distance til personen. Til gengæld blev Lizzie-afsnittene fortalt af en jeg-fortæller. Det føltes lidt som den omvendte verden.\nDet mest spændende i bogen, var efter min mening helt klart Lizzie afsnittene, men de var alt for korte og alt for indviklede. Jeg fandt aldrig ud af, hvornår Lizzie kunne rejse med sin krop og hvornår hun ikke kunne og hvor kroppen i så fald var henne når hun rejste uden. I lufthavnen var kroppen tilbage og bliver fundet af paramedicinerne. Men første gang hun rejste uden krop og kommer tilbage, hvor moderen sidder i hendes værelse, er kroppen der ikke og hun smutter ind i et skab, hvor moderen finder hende. Sådanne unøjagtigheder irriterer mig grænseløst.\nJeg ventede hele tiden på at det hele ville gå op i en større enhed eller at der ville blive åbenbaret noget overraskende og fantastisk, men det skete desværre bare aldrig.\nIndsendt af Bachs Bøger kl. 13.03 2 kommentarer:\nBøger læst i uge 7-2015.\nEndnu en dejlig læseuge er slut. Det er blevet til fire bøger og én lydbog. Jeg har mest bevæget mig i Young Adult og New Adult genrene, som tit er lette at læse og meget underholdende. Veronica Mars bogen "Mr. Kiss and Tell" har jeg lavet et separat indlæg om.\nSimone Elkeles - Perfect Chemistry og Rules of Attraction. Den første bog har jeg købt for nogle år siden, den anden bog købte jeg sidste år i Politikens Boghal i København.\nDet er tit at jeg bedre kan komme over ens med Young Adult bøger end New Adult bøger. Jeg bryder mig ikke så meget om at NA-bøgers fokus ofte hovedsageligt ligger på hovedpersonernes forhold og seksuelle frustrationer og ikke ret meget andet. I YA romance er der tit en sød, sjov og underholdende historie tilknyttet, som gør historierne læseværdige.\n"Perfect Chemistry" handler om den rige Brittanny, med det lyse hår og de stålblå øjne, hvis familie er perfekt ud ad til, men i virkeligheden er yderst dysfunktionel og den mørke mexicanske bad boy Alejandro, kaldet Alex, der er medlem af en farlig gadebande, men har et tæt forhold til sin mor og to brødre. Alex og Brittany bliver tvunget til at være partnere i et fysikprojekt ( get it!? fysikprojekt) og på trods af deres forskelle og fordomme over for hinanden, begynder der at opstå varme følelser mellem dem.\n"Rules of Attration" handler om den lidt forsigtige Kiara, der hele livet har kæmpet med sin selvtillid på grund af at hun stammer voldsomt og Alex fra "Perfect Chemistry" lillebror, den oprørske og hårdkogte Carlos. Carlos bliver sendt til USA for at gå i skole og for at komme væk fra bandemiljøet i Mexico. Efter at være blevet taget med nogle stoffer der ikke er hans, bliver Kiaras far hans værge og Carlos skal bo sammen med Kiaras familie.\nBøgerne er nemme at læse, men de fungerede desværre slet ikke for mig. Mange steder, i sær i den første bog, var teksten direkte usammenhængende og der var flere ting/hændelser, som blev sat stort op, men som ikke blev fulgt til dørs. Generelt synes jeg bare ikke, at jeg kunne få følingen for hovedpersonerne, som efter min mening i en sådan grad, var sat op som åbenlyse og helt overdrevne modsætninger af hinanden, at det kom til at virke som en parodi.\nDer er en sidste bog i serien der hedder "Chain Reaction", der handler om Alex og Carlos yngste lillebror Luis og den har jeg ingen planer om at læse.\nBegge bøger får 2/5 stjerner.\nKristin Walker - A Match made in High School. Bogen er købt på saxo.coms lagersalg.\nBogen handler om den tilnærmelsesvise helt normale! og meget selvsikre Fiona. Efter sommerferien har skolen indført et vanvittigt eksperiment. Alle eleverne fra de ældste klasser, skal indgå en fake ægteskabspagt med en partner, som skolen har valgt og sammen skal de løse nogle opgaver og på den måde forberedes til voksenlivets forhindringer. Fiona bliver parret sammen med skolens populæreste dreng, Todd og Todds kæreste, den afblegede cheerleader Amandas falske ægtemand bliver Gabe, som Fiona har været hemmeligt forelsket i siden 7 klasse.\nPlottet virkede lidt forlorent og det fungerede ikke for mig nogle steder. Men til min store overraskelse, synes jeg faktisk generelt bogen var ganske sjov og underholdende. Det der irriterer mig mest ved nogle af de tidligere ungdomsbøger og især NA bøgerne jeg har læst er, de karikerede stereotyper de ofte kører med. De typer fik forfatteren i denne bog rystet godt og grundig sammen og nogle af personerne overraskede mig. Det var dejligt til en afveksling at læse en lidt anderledes ungdomshistorie.\nNanna Foss - Leoniderne. Bogen er den første bog i forfatterens science fiction-serie "Spektrum".\nJeg læste bogen sidste år ( anmeldelse kan læses her) og har nu efter anbefaling fra Bente, der har bogbloggen Trolderier, lyttet til bogen som lydbog og lod mig endnu en gang imponere af forfatterens kunnen.\nPersongalleriet og hele opbygningen af bogen er usædvanligt godt udført og lover godt for resten af serien. Jeg er meget spændt på de kommende bøger, da jeg har på fornemmelsen, at man kan forvente sig lidt af hvert fra forfatterens side. Hun har allerede varslet nogle Veronica Roth-agtige plottwists.\nDen næste bog i serien Geminiderne, skulle komme engang i løbet af foråret, rygter vil vide, at det er Pi, der er hovedpersonen i den bog og jeg kan næsten ikke vente med at finde ud af mere om hende og hendes tvillinge bror Noah.\nIndsendt af Bachs Bøger kl. 09.13 4 kommentarer:\nDa jeg var til bogbloggertræf i Aalborg i slutningen af september 2014, fik alle deltagere en gigant bookie-bag fyldt med de dejligste boggaver. Der var en del krimier i min pose og da jeg ikke er den store krimilæser fik jeg den idé at udlicitere læsningen.\nDen første gæsteblogger var Mette Maria, der læste Bødlen af Chris Carter. Det var første gang hun læste noget af forfatteren og det resulterede i, at hun nu har læst alle de seks bøger der foreløbig er udgivet på dansk.\nDen næste gæsteblogger er Lisbeth, der også er en del af den Læseklub, jeg har haft fornøjelsen af at mødes med i snart fire år og vi er vel tæt på nu, at have læst op mod 30 bøger sammen. Bogen hun anmelder er sponsoreret af forlaget Modtryk.\nJeg er typen, der helst vil læse bøger i samme serie i rækkefølge. Så jeg var ikke særlig langt med Tusindfryd af Kristina Ohlsson, inden jeg anskaffede mig den første bog i serien. Den blev læst inden jeg gik videre med denne bog.\nTusindfryd kan sagtens læses alene, men jeg synes, at man i den første bog, får nogle baggrundsoplysninger om hovedpersonerne, der er nyttige at have i denne bog.\nJeg blev lynhurtigt hvirvlet ind i historien om Fredrika Bergman og Alex Recht, der arbejder i Stockholms politis efterforskningsenhed.\nSelve plottet er i starten ret uoverskueligt, og i starten blev jeg lidt irriteret over opbygningen af bogen, hvor der kommer forskellige ”hovedpersoner”. Efterhånden blev historierne koblet sammen i en slutning, der var meget anderledens, end jeg havde forestillet mig.\nNår det så er sagt, så er det en godt gennemarbejdet krimi, når det er bedst, og jeg har allerede anskaffet mig den 3. og 4. bog om Fredrika Bergman og Alex Recht.\nBogkøbsstop, hvordan er det gået?\nOnsdag d. 25. februar slutter mit fire måneder lange selvvalgte bogkøbsstop og hvordan er det så gået?\nJeg synes det er gået rigtig godt, selv om jeg ikke har overholdt det 100%. Jeg har købt en enkelt bog her og der, men overordnet har jeg reduceret mine bogkøb betydeligt. Det hjalp helt sikkert på motivationen, at jeg havde lidt forudbestillinger at se frem til, samt at jeg har været så heldig at vinde et par anmelderkonkurrencer på facebook og har fået en hel del anmelderbøger fra diverse forlag, hvilket jeg altid er meget taknemlig for.\nFra starten valgte jeg med hård hånd, at slette alle tilbuds- og rabat e-mails fra diverse bogpushere, som kunne friste mig til at købe bøger. Jeg valgte også, ikke at føre nogen form for ønskeliste, med den tanke, at hvis jeg ikke kan huske om et par måneder, hvilken bog jeg så gerne ville have, ja, så kan den ikke have været så vigtig igen. Jeg troede heller ikke det kunne ske, men jeg har sågar hele to gange bestilt noget fra Amazone, UDEN at bestille bøger. Første gang var det en drone til min søn og anden gang et cover til min ældste datters nye mobiltelefon. Det var en helt ny og anderledes fornemmelse.\nMin beslutning om et bogkøbsstop udsprang også af, at jeg ikke havde plads til flere bøger i min reol, så en ny var meget tiltrængt. De penge jeg har sparet ved ikke at købe nye bøger, plus julegavepengene, blev i sidste uge brugt på at bestille en ny reol, som skulle være her om 14 dage. Reolen er bestilt gennem Bog & Idé i Brønderslev og er en BBB-reol og magen til den jeg har. Den nye reol kommer til at stå i en anden stue og allerede nu snurrer mit hoved med planer for, hvordan bøgerne skal organiseres. Det kan jo gøres på en million forskellige måder.\nNu nærmer bogudsalget, som lige fra starten har været min slutdato, sig med hurtige skridt og jeg har "lov" til at købe bøger igen. Jeg har allerede luret lidt i de forskellige udsalgskataloger og jeg må tilstå, at jeg er lidt skuffet over udvalget og ikke mindst priserne. En bog til 150,- kr. er altså ikke spor billig i mine øjne. Jeg ville godt nok ønske, at man her i landet ville gøre som i Sverige og lave mindre moms på bøgerne.\nFremadrettet vil jeg nok forsøge at opretholde, om end ikke et bogkøbsstop, men så et bogkøbsminimum. For det første vil jeg forsøge at undgå impulskøb helt. Jeg bliver ofte fristet af flotte forsider og købte tit bøger fra Saxo.com lagersalg, uden at ane hvad bogen handler om og når jeg gennemgår min liste med ulæste bøger, er det de impulskøb der står tilbage. Men det er svært for nogle gange kan sådan en ukendt bog overraske positivt og andre gange er det nogle fæle skuffelser man møder.\nJeg vil stadig gerne kunne købe bøger i serier eller trilogier jeg følger, derfor har jeg overvejet, stærkt inspireret af andre bogbloggere, at lave den regel at jeg må købe én ny bog for hver femte læste bog og derved arbejde hen imod at få reduceret min liste med ulæste bøger gevaldigt.\nIndsendt af Bachs Bøger kl. 21.50 11 kommentarer:\n#fredagsbog d. 13. februar 2015.\nJeg har valgt at springe over den oplagte mulighed fredag d. 13. giver for at læse horror og er gået direkte til sødsuppen i anledningen af Valentines Day lørdag.\nDe tre bøger jeg har valgt til denne weekend, har på en eller anden måde alle relationer til Jane Austen.\nScott Westerfeld - Afterworlds. Af samme forfatter har jeg læst science fiction trilogien "Uglies" og steampunk trilogien "Leviathan".\nJeg startede på bogen i går. Det er en YA bog med paranormalaspekter. Som sådan ved jeg endnu ikke hvilken forbindelse bogen har til Jane Austen eller om der overhovedet er en forbindelse, men det kan umuligt være et tilfælde, at de to hovedpersonerne hedder Darcy og Lizzie.\nHandlingen følger to spor. Den ene er historien om den 17-årige Darcy, som er en spirende forfatterrinde. Hendes første bog er blevet antaget af et forlag og hun tager til New York for at redigere og færdiggøre bogen. Sideløbende følger man så handlingen i Darcys roman, hvor hovedpersonen hedder Lizzie. Hvis ikke det viser sig, at det er Darcy der er den fiktive person og Lizzie, den "virkelige". Med Scott Westerfeld ved man sig aldrig helt sikker.\nClaire LaZelnik - The Last Best Kiss. Denne næste bog er en YA Romance bog og det skulle efter beskrivelsen være en genfortælling af Jane Austens Persuasion/ Overtalelse, sat i et high school-miljø. Jeg håber det er en sød lille historie.\nJane Austen - Sense and Sensibility. Ingen Valentines Day uden en Jane Austen bog. Jeg har læst denne bog for mange år siden i den danske udgave, som hedder "Fornuft og følelse". Det er den bog jeg altid har brudt mig mindst om og det bunder i den totalt irrationelle grund at jeg ikke kan udstå Hugh Grant, som spillede Edward i 1995 filmatiseringen, som jeg så inden jeg læst bogen. Med en genlæsning håber jeg, at kunne abstrahere fra dette og forhåbentlig kan danne mig en bedre mening om bogen.\nGod weekend, god Valentines Day og god læselyst!\nIndsendt af Bachs Bøger kl. 08.18 2 kommentarer:\nRob Thomas & Jennifer Graham - Mr. Kis and Tell.\nBogen udkom i januar 2015 og er en forudbestilling fra The Book Depository.\nI denne anden bog i serien om privatdetektiven Veronica Mars. Bliver Veronica hyret af et forsikring firma til at undersøge et meget voldeligt overgrebet på en escortpige, en pige hun kender fra sin high schooltid.\nDet er dejligt at være tilbage i Neptunes mørke og dystre småbys univers. I den første bog savnede jeg i den grad både Logan og Weevil. Heldigvis er de begge tilbage i stor stil denne gang.\nJeg elsker den måde forfatterne lader hovedpersonerne udvikle sig, det er ikke altid på den måde man forventer og ikke altid mod det bedre, men det er det der gør Veronica Mars universet så specielt at følge. Jeg kan også rigtig godt lide den måde bipersoner og hændelser fra tv-serien/filmen/ den første bog, bliver brugt igen og giver et genkendeligt og troværdigt bymiljø. Det giver på en måde utrolig meget til historien, når offeret er en, hvis historie man kender lidt til i forvejen.\nDenne gang synes jeg, at Veronica var lidt for inaktiv og anonym. Efter min mening har hun ikke helt det samme drive som hun plejer og hun var heller ikke så snarky som hun plejer at være. Men nu da der er udskiftning i sigte på sheriffens kontor og måske ikke til det bedre, er der igen lagt op til flere lige så spændende bøger i serien og jeg glæder mig til at læse dem alle.\nHar du ikke set tv-serien eller filmen, så gør dig lige selv den tjeneste, at se dem inden du læser bøgerne, for hele mulevitten hænger uløseligt sammen.\nIndsendt af Bachs Bøger kl. 09.32 2 kommentarer:\nBøger fra hele verden #6 (Nordamerika)\nSidste år lavede jeg for sjov en lille hurtig optælling over hvilken nationalitet forfatterne af de bøger jeg havde læst havde. Jeg har altid selv synes, at jeg var god til at læse bøger fra hele verden. Men til min overraskelse, var langt over halvdelen af bøgerne jeg havde læst det år, skrevet af amerikanske forfattere.\nDet skyldes hovedsageligt, at mange af de nyere YA ( Young Adult), NA (New Adult), fantasy, dystopiske og sci fi bøger er skrevet af amerikanske forfattere. I dette indlæg har jeg for nemheds skyld kun medtaget nogle af mine skønlitterære voksenbøger.\nKenn Harper - Giv mig min far tilbage. Bogen er købt da jeg var boghandlerelev i slutningen er 1990´erne.\nDet er beretningen om den unge eskimodreng Minik, der i slutningen af 1800-tallet, sammen med sin far og fire andre eskimoer, bliver taget med til New York fra Grønland af polarforskeren Robert Peary og det fuldstændig umenneskelige liv det medførte. De bliver brugt som "studieobjekter" og fremvist for penge. De fire af grøndlænderne dør hurtigt af influenza, som de ikke er modstandsdygtige overfor, der i blandt også Miniks far, hvis skellet han på makabervis senere finder udstillet på et museum.\nJeg kan huske at jeg blev så gal og frustreret over at læse om de horrible ting Minik bliver udsat for og den arrogance forskerne og videnskabsmændene udviser.\nJulie Kibler - Hjem. Bogen er købt i Bog & Idé i Brønderslev.\nDen 89-årige Isabella, beder hendes yngre veninde, den sorte frisør Dorrie om at ledsage sig på en tur fra Texas til Cincinnati, hvor hun skal deltage i en begravelse. På turen fortæller Isabella sin livshistorie. Om hendes forelskelse i en sort ung mand og de ting parret blev udsat for. Der drages også parraller til nutiden, hvor tingene er blevet bedre, men hvor det stadig vækker opmærksomhed, når en sort og en hvid følges ad.\nDen var virkelig godt skrevet og jeg blev fuldstændig revet med i Isabellas historie. Den var på min liste over bedste bøger 2013.\nRichard Ford - Canada. Jeg købte bogen på forlagets stand på Bogforum 2013.\nBogen handler om den 15-årige Dell, hvis tilsyneladende normale og veltilpassede forældre pludselig bliver bankrøvere. Da forældrene kommer i fængsel stikker Dells tvillingesøster af, mens Dell bliver smuglet over grænsen til Canada. Hvor han kommer til at bo hos den gådefulde mand Arthur Remlinger.\nJeg har villet læse bogen siden den udkom i 2013, men jeg har altså ikke fået læst den endnu.\nIndsendt af Bachs Bøger kl. 21.24 Ingen kommentarer:\nBøger fra hele verden #8 ( Oceanien og Antarktis )...\nLaura Ingalls Wilder - Pioneer Girl, The Annotate...\nBøger fra hele verden #7 ( Syd- og Mellemamerika)....\nKristina Ohlsson - Tusindfryd (Anmeldt af Lisbeth)...\nBøger læst i uge 6-2015.\n#fredagsbog d. 6. februar 2015.\nDanny Wattin - Hr Isakowitz´ skat.\nBøger fra hele verden #5 ( Indien m.fl.)\nLars Johansson - Signes hjemkomst.\nBøger læst i uge 5-2015


Hvad Er Trading Med Ripple Cost Danmark - De bedste kryptovalutaer 2022\nHvad Er Trading Med Ripple Cost Danmark\nHvad Er Trading Med Ripple Cost\nDe bedste kryptovalutaer i 2022 er ikke en valuta. De er oprindelige aktiver i lovende projekter og startups. For eksempel er de mest populære kryptovalutaer i 2022 ikke valutaer, men native aktiver af lovende startups Hvad Er Trading Med Ripple Cost. De er de bedste kryptovalutaer i 2022, ifølge en række investorer. I år er de mest populære kryptovalutaer imidlertid ikke en valuta, men native assets af decentrale projekter. Det er et decentraliseret digitalt aktiv af en stor virksomhed.\nDer er opstået flere kryptovalutaprojekter i de seneste år. De mest lovende af dem er ikke valutaer, men de oprindelige aktiver i lovende projekter og startups. Mark Cuban og Andreessen Horowitz investerer massivt i altcoins og forudsiger, at dette er årets bedste kryptovaluta Hvad Er Trading Med Ripple Cost. Disse virksomheder vil bruge disse tokens til at finansiere deres virksomheder. Desuden vil årets bedste krypto’er have en ekstremt stor markedskapital.\nDer findes tusindvis af kryptovalutaer, og de fleste af dem vil opleve en høj grad af vækst og stabilitet. Hvis du investerer i de bedste kryptovalutaer i 2020, kan du som regel forvente en enorm fortjeneste, hvis du investerer i de bedste kryptovalutaer i 2020. De bedste kryptovalutaer for 2022 er dem, der er populære og har en høj market cap. Det er altid godt at investere i disse aktiver, men det er vigtigt at vide, hvilke der er de bedste for dig. Vil du læse mere om: Hvilken Er Bedre Volabit Eller Bitso


Helly Hansen W Kvitegga Shell Jacket, dame, sort fra Helly Hansen ← Fri Fragt\nHelly Hansen W Kvitegga Shell Jacket, dame, sort fakta:\nNavn: Helly Hansen W Kvitegga Shell Jacket, dame, sort\nBestil Helly Hansen W Kvitegga Shell Jacket, dame, sort fra Helly Hansen i dag til kun kr. 1999.00 - så sendes den direkte til dig.\nHelly Hansen W Kvitegga Shell Jacket, dame, sort til din ferie\nHelly Hansen W Kvitegga Shell Jacket, dame, sort ligger på hylden i det store sortiment der er i den godt sælgende kategori Skaljakker til damer. Når du bestiller her får du lovpligtige 14 dages returret med når du køber din vare. Fun fact er at de fleste shoppere i Danmark køber Helly Hansen W Kvitegga Shell Jacket, dame, sort i den kendte webshop AktivVinter.dk, som ikke bare er en døgnflue, men har bevist sit eksistensgrundlag gennem lang tid. I det store udvalg af varer kan du helt sikkert finde noget du kan li, og der kan klikkes køb på det produkt på denne side. Ved at købe dine varer i en webshop er varerne billigere- når webshoppen sparer de penge som en almindelig butik bruger, så kommer det dig til gode.\nHelly Hansen W Kvitegga Shell Jacket, dame, sort og fordelene ved at købe online\nKøber du produkter i forskellige webshops, får du nogle bedre betingelser, end hvis du handler i en fysisk butik. Loven siger, du har ret til at returnere dine varer indenfor 14 dage. efter du har købt dine varer, en del shops efterhånden giver endnu mere for at skille sig ud fra konkurrenterne i markedet. Derudover har du et meget større udvalg, og det er let at gennemskue, hvilken pris og betingelser der er bedst, i den store skov af webshops, der er derude. For at det ikke skal være løgn, kan du endda lave en prissammenligning når du sidder på toilettet med din mobiltelefon. Ved at købe dine varer online, slipper du for, at du ikke kan bære alle din varer på én gang og skal gå flere gange frem og tilbage til bilen. Et fragtfirma som f.eks. Postnord eller GLS sender varerne til din adresse, medmindre du vælger at få dem sendt til din arbejdsadresse, du skal bare huske at vælge den rigtige adresse. Glem alt om at stå i kø, hvor ekspedienten lige skal ringe til en anden for at høre, hvorfor prisen ikke går ind til det rigtige. Når handlen foregår online så gå bare direkte til kassen, når du har fundet dine varer, og betal med det samme, så undgår du skrigende unger, der plager deres forældre om slik og søde sager.\n18 anmeldelser af Helly Hansen W Kvitegga Shell Jacket, dame, sort\nVær den første til at anmelde “Helly Hansen W Kvitegga Shell Jacket, dame, sort” Annuller svar


Tag et online lån på trods af registrering af RKI - laan-penge-links.dk\nHome Nyheder Tag et online lån på trods af registrering af RKI\nDe fleste har på et eller flere tidspunkt prøvet at tage et lån. Et stort eller lille og de fleste ved også hvad konsekvensen er hvis de ikke kan betale tilbage. At de ender i RKI, hvilke gør det svært at tage et nyt lån, få en bankkonto og noget så almindeligt som at få et Dankort eller et telefonabonnement. Derfor gør de fleste alt for ikke at ende i RKI som dårlig betaler. Modsat traditonelle banker er nogle online banker villige til at yde et rki lån.\nEt online bank er som udgangspunkt hurtigere og nemmere når det kommer til at yde et lån, men er du i RKI er der nogle andre krav.\nEt online lån er som skrevet som udgangspunkt nemmere og der er ofte ganske få krav men hvis du står i RKI vil et lån være afhængig af en individuel kreditvurdering og både renter og krav til tilbagebetaling vil være markant hårdere end normalt. Derfor er det vigtigt at du har tænkt dig godt om inden du tager et lån til trods for RKI, da du kan risikere at gøre din økonomiske situation endnu værre.\nHvis du trods de højere renter og krav vælger at ansøge om et nyt lån, så overvej om det er en god ide at låne så meget, så du kan betale de lån af der er skyld i at du står i RKI.\nDet vil ikke alene betyde at du har flere penge til at tilbagebetale det dyre RKI lån af. Samtidig betyder det også at du slettes af RKI registeret og kan fremover låne på normale vilkår.\nHusk også at du ansøger mere end en bank, så du er med til at sikre, at du trods de hårdere krav får det bedst mulige lån under omstændighederne.\nInden du låner så start med at finde ud af, hvad du har af indtægter og udgifter. Har du reelt penge til overs til at låne. Du skal se på hvad forskellen er på indtægter og udgifter. Forskellen er det du kan betale af på et lån. Husk at være ærlig med dine udgifter.\nPrevious ArticleNår Rolex er det eneste du vil have


sysletrolden: Stjerne på snor\nStjerne på snor\nDa jeg var på tur til Herning i uge 42, fik jeg faktisk også købt denne smukke halskæde. Den er købt i Røge, en butik i Fonnesbechsgade - meget tæt på en utrolig lækker sushi restaurant. Kæden er meget lang, og når mig til midt på maven. Der var også mange andre vedhæng, så hvis du bliver fristet, så er der helt sikkert også en til dig.\nIndsendt af Henny kl. 21.32\nEtiketter: shopping, smykker\nSkal jeg male den om?\nBoble harlekin pude\nEn gris og lidt hjerter\n7 dage i helvede\nSjov med kastanjer


Ny årsrapport fra ICBL (Den Internationale Kampagne for et Forbud mod Landminer).\nDen globale kamp mod landminer gør fremskridt. Brugen af landminer er på verdensplan faldet med 30% i løbet af det seneste år, hvor også antallet af ofre for de dræbende eller lemlæstende miner er faldende. Det fremgår af ICBL’s nye årsrapport, som blev offentliggjort 9.9.03.\nInden for det seneste år har yderligere 10 lande tiltrådt den 6 år gamle, verdensomspændende traktat (også kaldet Ottawa-traktaten) mod miner, som forbyder fremstilling, salg og brug af anti-personel-miner. Dermed er der i alt 136 lande, som har tiltrådt forbudet mod brug af miner. I alt er 148 lande mod brugen af de lemlæstende miner, når man tæller de 12 lande med, som har underskrevet, men endnu ikke ratificeret traktaten. Dog står bl.a. USA, Kina og Rusland stadigvæk udenfor traktaten, selv om de er storproducenter af miner.\n”Vi kan bruge rapporten til at dokumentere, at landminer stadig er et stort og presserende problem, der forhindrer bæredygtig udvikling i mange lande”, siger Steven Olejas, Folkekirkens Nødhjælps koordinationer vedr. minerydningsprogrammer. Han henviser til, at landminer ud over at dræbe og lemlæste mennesker også forhindrer adgang til skoler, frugtbar jord, og vand i lande, hvor der stadig ligger mange ueksploderede landminer og lurer.\nForkortet artikel af Journalist Adam Rieper, Kristeligt Dagblad, 10.09.03


Beværtet: CLOU | Information\nKulinariske topmøder. Kogekunstens ’nouveau roman’ hos den nyslåede Michelinstjerne-restaurant i Borgergade\nHvad stiller de op med en due hos CLOU? Confiterer den og og lader den møde et helt perfekt korianderblad. Så det slår gnister. Og hvad gør de med en enlig fransk østers? Anretter den på et saltbjerg og lægger lidt passionssorbet på, så den smager metallisk sødt, syrligt slimet, og så tungen begærligt slikker hver en dråbe i sig. Så simpelt er det. Og den sorteste sorte tang, den rulles selvfølgelig til cerutter fyldt med tuncreme og ledsages af tynde knastørre skiver af saltet laks. Det er både væmmeligt og delikat, eller mere præcist lige i skæringspunktet, hvor det væmmelige slår over i det delikate.\nSåledes lød ouverturen til en række af smagsoplevelser og uventede møder. Og vi var slet ikke igang endnu, var bare ved det, stedet kalder Amuse bouce, de små retter før det hele rigtigt begyndte. Men allerede her stod det klart: Kroppen ville i aften blive kastet op i luften, og hvor det hele endte, vidste man endnu slet ikke ingenting om.\nEt enkelt spisekort\nJeg havde sat forfatterinden stævne hos brødrene Jonathan og Alexander Berntsen en onsdag aften, en uge før restauranten fik deres første Michelin-stjerne. Vi fik selv lov at vælge et bord i den bageste del af det lille lokale, hvor vi kunne følge med i alt. Rustikke lamper i loftet fra tidligere københavnsk gadebelysning, store runde borde med hvide duge i kraftigt stof som et lærred, hvor den kreative leg efterfølgende skulle udfolde sig, og behagelige gammelkonservative stole med empirehilsner.\nDet enkle spisekort fristede med stort set alt. Jeg tog den Store CLOU med syv retter og vinmenu til 1.500 kr incl. kaffe og petit fours, mens forfatterinden ikke gik med til mere end Medium CLOU med fem retter og vinmenu til 1.200 kr.\nEn smag af overfrakke\nUndervejs havde vi fået et glas sancerre blanc fra Loire, Domaine de la Chézatte. En meget livlig og karakteristisk Sauvignon blanc og lige noget for forfatterinden. Og så var det ellers velkommen til dissektionsbordet, for ind kom til hver af os på kvadratisk sort granitsten en argentinsk kæmpereje tykt omvundet af timiankviste og restaurantens hemmelige krydderi, som i hvert fald er gurkemeje og appelsin. På granitstenen var der også en neglesaks til at klippe rejen fri af sit dække og en kolbeagtig glasskål med en knivskarp bisque lavet på rejer. Rejen havde kærligt osmotisk taget smag af sin overfrakke.\nNæste ret var kød af taskekrabbe lagt under helt små og runde skiver af selleri, pære og rugbrødskrummer. Igen enkelt og gennemført lækkert og med sikker sans for sammenhængskraften. Det mærker man på de små overraskende gisp hen over bordet og de små lovprisninger. Til den drak vi en hvid languedoc, Borie La Vitarèle, Le Grand Mayol, fra 2012. Lige min slags vin, mineralsk, behersket og vild, ikke på overfladen, men nede i dybet. En vin, man sidder og forsvinder i.\nVinen som fundament\nForeløbig var der ikke sat et ben forkert. Og så kom aftenens højdepunkt: blæksprutte møder sherry i form af spanske Amontillado, Rey Fernando de Castilla Jerez. Jeg havde ikke set det komme, men lod det komme. Genialt, ja, kongenialt. Norsk blæksprutte farseret med kylling og urter, grøn tang i to former og kraftig, men ikke for fed, hønsebouillon. Det lykkedes ikke længere at omfatte retten med vanens forenklende blik. Alt faldt fra hinanden i dele, og delene stirrede tilbage på én som svimlende hvirvler, da sherryen krøb ind til blæksprutten.\nHvor hører CLOU overhovedet henne? Glem lærdommen fra geografitimerne, for her er utopien om, at alle nationale grænser er nedbrudt til fordel for legen og de uventede kulturmøder. Lykkeligt rundtosset bliver man. Kreativiteten kender ingen grænser, gastronomisk eller geografisk. Noget japansk indimellem, men også alt muligt andet. Kokken lignede vitterligt lidt en samurai. »En vikingesamurai,« mente forfatterinden.\nDen faste grund under legen leverer faktisk vinen. For køkkenet tager afsæt i nogle enkelte toner af vinen og lader sig inspirere af det. Her tænker de maden ud fra, hvad vinen er fuld af. Det er anderledes og giver nogle heftige stævnemøder.\nNæste ret var kun til mig. Andehjerter, kråser og lever sammen med bagte og marinerede rødbeder og skarp sauce lavet på grisehaler. Retten blev båret ind under en røgfyldt glasklokke, som blev løftet af foran næsen på én med duft af markafbrænding om sommeren. Hvad er det for en sprudlende glæde, der styrer det køkken? Der var trukket smag frem i rødbederne, som havde tidligere rødbeder alligevel aldrig helt smagt af rødbede. Alle dele konkurrerede om at være mest smagfulde og ville samtidig hinanden. Aftenens bedste vin dikterede den ret, en vilter Pinot noir, en Savigny-Les-Beaune Premier Cru fra Bouchard Pére & Fils. Toner af vilde bær med sensommerens nonchelante attitude.\nDigtere i sprogkrise\nHos CLOU er der ikke simremad og ingen hyggelig bistrostemning. Det er serious business. Det er de skarpe knives aften, de rene linier, laboratoriet, dissektionsbordet, glaskolben, eksperimenterne. Uden at det bliver koldt og klinisk, for den tyste stilfulde indretning og de borgerlige møbler og et stort rustent kar i midten af lokalet med drikkevarer trækker i den anden retning. Men maden, det er mere Duchamps end Balzac. Lidt mere nouveau roman end dannnelsesroman. I litteraturen svarer det til Nathalie Sarraute, mente forfatterinden meget præcist. Maden er ligesom hendes destillerede sætninger.\nHovedretten var oksehaler med forårsløg, bløde skalotteløg anrettet som små blanke klunker og sauce lavet med de første ramsløgspirrer. Det var først og fremmest asian! Godt hele vejen igennem, virkelig godt, men ikke helt med den chokeffekt som de foregående retter. Ligeså med rødvinen, en rød languedoc cuvée speciale, Coteaux du Pic fra 2009, der kom med peber og væver tæthed.\nDesserten var en mandel-appelsin sorbet på hvid chokolade og små pakker af mandler og kumquast. Bevidst underspillet, men dejligt intens. Dertil en Baumard Coteaux du Layon fra Loire, Cuvée Ancienne, en flot gylden vin ovre i det rustfarvede med smag af abrikos og appelsin. Igen et sikkert match.\nOverdøvet af smagsindtryk var det svært at rumme mere, så den sidste dessert fortaber sig i tågerne. Husker at bryde isen ned til nye delikate dybder og en brummende vild og mahognifarvet Don PX Bodegas Toro Albala Jerez. Tænkte på digtere i sprogkrise, på Hugo von Hofmannsthal. Og tænkte på svimlende lykke. Jeg forstår til fulde, hvorfor CLOU har fået en Michelinstjerne.\nBorgergade 16, København K\nBordbestilling: 36 16 30 00


Se videoen: Unge fortæller om deres forhold til alkohol – fylder det for meget i gymnasiet? - Seismo\nSe videoen: Unge fortæller om deres forhold til alkohol – fylder det for meget i gymnasiet?\nAndrea Filippa Lehmann på 20 år og Karl Emil Lehmann på 18 år taler om alkohol.\nFor mange unge er alkohol og fester en stor del af det at gå i gymnasiet. Alkohol kan være med til at starte en fest. Men fylder det for meget i gymnasiet?\nAndrea Filippa Lehmann og Karl Emil Lehmann er søskende. De har begge gået på Christianshavns Gymnasium. Andrea er blevet student. Karl Emil går der stadig.\nDe begyndte at drikke alkohol, da de var 14-15 år. Alkohol har haft en stor betydning for deres sociale liv. De har blandt andet fået nye venner til fester. Ligesom de fleste andre unge.\nHvad betyder alkohol for to typiske unges liv? Og fylder alkohol for meget på gymnasierne?\nDet taler Andrea og Karl Emil om i videoen.\nSe også: Se videoen: Ellen og Ella på 20 år har aldrig været fulde


Danmark kan blive model for cirkusdyrs velfærd - ElephantGroup\nby Elefanten · 13. August 2019\nLige nu er der en historisk enestående mulighed for at vise, at Danmark tager dyrevelfærd alvorligt. Ved at skabe en god model for pensionering af vilde dyr fra cirkus kan Danmark skaffe sig international anerkendelse. Det er nu, det sker, og det kommer aldrig igen.\nCirkuselefanten Ramboline på græs med sin kamelkammerat Ali\nDer er et absolut politisk flertal for et forbud mod vilde dyrs optræden i omrejsende cirkus. Det retter sig mod tre dyrearter: elefanter, søløver og zebraer. De to sidstnævnte er der fundet en løsning for, men ikke for elefanterne. Dem er der i alt fire af i to cirkus.\nStaten har til opgave at indfri dette politiske ønske. Den har lagt en plan om at købe elefanterne fra cirkus og derefter forære dem til en zoo eller en dyrepark i Danmark, som vil blive udvalgt efter en slags udbud. Det skulle sikre elefanterne et bedre liv, som kan vare op til 30-40 år endnu.\nMen planen er stødt på forhindringer, og er ikke blevet realiseret. Det går ud over elefanterne, som står i deres stalde og keder sig. De er intelligente og sociale væsener, der er vant til mennesker og musik, men denne sommer laver de ingenting. Det forlyder, at en af dem er blevet så frustreret, at hun er begyndt at slå ud efter folk med snablen. Andre er begyndt at ødelægge deres staldbygning. Vi skal passe på, at dyrene ikke ender med at få traumer af dette velfærdsprojekt.\nDet er en uholdbar og uværdig situation for elefanterne, og det tjener ikke Danmark til ære, at vi ikke kan håndtere denne enkeltsituation på en for alle parter tilfredsstillende måde.\nForbud mod vilde dyr i cirkus er en trend, der løber gennem mange lande i disse år. Det vil give os et godt ry ude i verden, hvis vi kan skabe en sund model for, hvordan man bedst gennemfører det. Omvendt må det virke afskrækkende for andre, hvis et velreguleret land som Danmark, hvor vi går op i dyrevelfærd, ikke skulle kunne gennemføre sådan et projekt, uden at skade dyrene og forbitre de mennesker, der er omkring dem.\nDesværre er det netop i den uheldige retning, projektet har udviklet sig. Den model, staten har fremlagt, har vist sig uacceptabel for cirkus. Projektet står derfor stille, og det bliver det sikkert ved med, indtil der åbnes for en forhandling af vilkårene. Det angår købsprisen, det angår overdragelsesbetingelser, og det angår indflydelse på den endelige aftagers kvalitet. Cirkusfolk har ikke alene penge bundet i deres dyr – de har også følelser for dem, som der bør tages hensyn til.\nProcessen kan fremmes fra magthavernes side ved hjælp af åbenhed og imødekommenhed. Ingen kunne vel fra begyndelsen overskue alle udfordringer, som projektet ville støde på. Men nu er de kortlagt, og der kan tages højde for dem. Det bør gøres på en måde, så alle til slut kan se hinanden i øjnene og vide, at de hver især har gjort det godt. Ingen skal sidde tilbage og græde – hverken mennesker eller dyr.\nBliver det gjort rigtigt, kan Danmark danne forbillede for andre lande, der i nær fremtid kommer til at stå i samme situation.\nAf Michael Møllgaard\nArtiklen har været bragt som opinions-indlæg i Berlingske Tidende den 4.8.19. Teksten gengives her efter aftale.\nTags: cirkuselefantforbudinternational modelkamel\nрусский 6 класс ответы ладыженская says:\n22. January 2020 at 23:28\nСпасибо 🙂 Это был переводчик Google? 🙂\nNext story Drama i Genève\nPrevious story An account of the process of banning wild animals from circuses in Denmark


10 bedste trådløse dørklokker (2020) - Husstand\nDen ydmyge dørklokke har oplevet en dramatisk makeover inden for de seneste år, og forbyder den gammeldags, beige dørklokke, der engang gentog den traditionelle dørklokkeklokkel. I dag skaber den trådløse dørklokke bølger, hvilket giver et valg inden for design og ringeklokke, hvoraf nogle er i stand til at køre standardbatterier.\nHold dine besøgende underholdt ved at vælge en stilfuld og ajourført trådløs dørklokke, så du aldrig glip af en besøgende. Vi har gennemgået ti af de bedste trådløse dørklokker, der i øjeblikket findes på markedet, så du kan finde ud af, hvilken trådløs dørklokke der er perfekt til dig.\nSe den bedste trådløse dørklokke nedenfor.\n1. SadoTech Model C Trådløs dørklokke\n2. Ring video-dørklokke 2\n3. Honeywell RCWL105A1003 / N trådløs plug-in-dørklokke\n4. AVANTEK vandtæt trådløs dørklokke\n5. SECRUI vandtæt dørklokkeklokkel\n6. Honeywell RDWL515A2000 bærbar portklokke\n7. ELSKET PRODUKT Vandtæt trådløs dørklokke\n9. NOVETE Trådløst dørklokkesæt\n10. GE Trådløst batteridrevet dørklokkesæt\nTrådløs dørklokke Købervejledning\nFunktioner ved en trådløs dørklokke\nSådan installeres en trådløs dørklokke?\nHvordan fungerer en trådløs dørklokke?\nen. SadoTech Model C Trådløs dørklokke\nDet SadoTech-model C Trådløs dørklokke fås i adskillige forskellige farvevalg, inklusive lime grøn, gul eller klassisk hvid, hvilket sikrer, at der er en mulighed for enhver smag og ethvert hjem design. Denne trådløse dørklokke er præsenteret i et stilfuldt og moderne design og tilbyder et ekspansivt driftsområde på over 1000 fod inden for et åbent område, hvilket giver en vandtæt sender, der er klassificeret som IP33.\nDenne trådløse dørklokke er let at installere, hvilket kræver, at du blot tilslutter modtageren til en stikkontakt inde i dit hjem, mens transmitteren er batteridrevet. Fastgør senderen sikkert med den medfølgende fastgørelse. Derudover er der 52 klokkeslæt og ringetoner tilgængelige med denne trådløse dørklokke med fire niveauer af justerbart volumen fra 25 dB til 110 dB.\nStilfuldt design og mange farver at vælge imellem\nDriftsområde over 1000 fod inden for et åbent område\n52 tilgængelige klokkeslæt\nFire niveauer af justerbar lydstyrke\nRækkevidde Over 1000 meter Vandtæt Ja Klokkemelodier 52\nSadoTech Model C Wireless Doorbell er så let at installere og bruge. Designet ser godt ud uden for ethvert moderne hjem, mens det justerbare lydstyrke og de mange ringetoner giver dig mulighed for at skræddersy den trådløse dørklokke til dine behov og ønsker.\nto. Ring video dørklokke 2\nDet Ring video Dørklokke tilbyder en elegant og stilfuld dørklokke i en sølv og sort farve design, eller vælg et helt sort design med de udskiftelige frontplader. Denne trådløse dørklokke er monteret på ydersiden af dit hjem og drives af det genopladelige batteri. Derefter forbindes det med en række enheder, som Alexa og Echo samt din mobiltelefon, din tablet eller din pc.\nVideofunktionen, der er inkluderet i denne trådløse dørklokke, giver dig mulighed for at kommunikere med din besøgende, selvom du ikke er derhjemme, så du kan omdirigere leverancer og aldrig gå glip af en vigtig besøgende.\nDerudover øges dit hjemmesikkerhedsniveauer, hvilket giver dig mulighed for at kontrollere din ejendom til enhver tid med Live View-funktionen samt modtage bevægelsesaktiverede advarsler. Hvis din trådløse dørklokke nogensinde er stjålet, udskiftes dit produkt gratis på grund af Lifetime Theft Protection.\nKompatibel med enheder som Alexa og Echo samt din pc, tablet og mobiltelefon\nRækkevidde Ubegrænset - opretter forbindelse til din mobiltelefon eller tablet Vandtæt Ja Klokkelyde en\nRing Video Doorbell 2 er den perfekte mulighed for at oprette forbindelse til dine personlige enheder, så du aldrig glip af en besøgende eller levering igen.\nHoneywell RCWL105A1003 / N Plug-in Trådløs Dørklokke har en blinkende lysindikator ud over en lydalarm, der sikrer, at du aldrig går glip af en besøgende eller en levering. Denne trådløse dørklokke sørger for et driftsområde på omkring 100 fod og sikrer, at der er minimal interferens ved hjælp af en kombination af seksten koder. Desuden har du et valg mellem tre forskellige klokkemelodier for at advare dig for din besøgende. Denne trådløse dørklokke har et moderne hvidt og gråt farvedesign.\nModerne hvid og grå farve design\nDriftsområde 100 fod\nTre forskellige klokkemelodier\nRækkevidde 100 fod Vandtæt Ja Klokkelyde 3\nHoneywell RCWL105A1003 / N Plug-in Wireless Doorbell er en moderne trådløs dørklokke, der tilbyder de nødvendige avancerede funktioner til en lavere pris.\nFire. AVANTEK vandtæt trådløs dørklokke\nDet AVANTEK Vandtæt Trådløs dørklokke fås i et elegant sortfarvet design eller i et moderne hvidt design. Denne trådløse dørklokke er dækket af en livstidsgaranti ud over en 45-dages pengene-tilbage-garanti, der giver dig ro i sindet under dit køb. Installation af denne trådløse dørklokke er let, så du kan fastgøre transmitteren eksternt med de medfølgende fastgørelser, mens modtageren er tilsluttet en stikkontakt inde i hjemmet.\nDriftsområdet for denne trådløse dørklokke er 1000 meter, mens 52 klokkemelodier og fem justerbare lydstyrkenivåer sikrer, at du har fuld autonomi over brugen af produktet.\nValg af sort eller hvid farve\nLivstidsgaranti og 45-dages pengene-tilbage-garanti\nDriftsområde 1000 fod\nFem justerbare lydstyrkeniveauer\nRækkevidde 1000 meter Vandtæt Ja Klokkemelodier 52\nDen AVANTEK vandtætte trådløse dørklokke ser godt ud og har et ekspansivt driftsområde sammen med mange valgmuligheder for lydstyrke og klokkeslæt.\nDet SECRUI Vandtæt Doorbell Chime fås i valg af enten hvid eller sort farvedesign. Denne trådløse dørklokke har en driftsområde på 1000 fod og tilbyder fremragende dækning og hurtig og nem installation. Yderligere funktioner inkluderer en vandtæt LED-knap og justerbare lydstyrkeniveauer op til 120 dB. Denne trådløse dørklokke er dækket af en fuld 18 måneders garanti.\nRækkevidde 1000 meter Vandtæt Ja Klokkemelodier en\nSECRUI Vandtæt Doorbell Chime ser godt ud og tilbyder en fuld garanti i 18 måneder, hvor du kan få en fuld refusion eller udskiftning, hvis du ikke er helt tilfreds.\n6. Honeywell RDWL515A2000 Bærbar dørklokke\nDet Honeywell RDWL515A2000 Bærbar dørklokke har syv brugerdefinerede LED-haloalarmerfarver ud over justerbar lydstyrke og en dvaletilstand til skræddersyet brug. Funktioner inkluderer en lydtimer, der giver dig mulighed for at indstille enheden til at slå lyd på bestemte punkter i løbet af dagen eller natten, mens den trådløse dørklokke giver et driftsområde på 350 meter. Seks forskellige klokkemelodier er tilgængelige med denne trådløse dørklokke for at tilpasse produktet til dig og dine behov.\nSyv brugerdefinerede LED halo alarmfarver\nDriftsområde 350 fod\nSeks forskellige klokkemelodier\nRækkevidde 350 fod Vandtæt Ja Klokkemelodier 6\nHoneywell RDWL515A2000 Portable Doorbell tilbyder unikke brugerdefinerede LED halo alarmer, der ser fantastisk ud i dit hjem samt giver en visuel alarm til din trådløse dørklokke.\n7. ELSKER PRODUKT Vandtæt trådløs dørklokke\nDet ELSKER PRODUKT Vandtæt trådløs dørklokke giver et omfattende driftsområde på 1000 fod, så du kan høre din trådløse dørklokke fra hvor som helst inden for rækkevidde i hjemmet. Denne trådløse dørklokke er vandtæt og støvtæt og har vandtætte funktioner ud over 36 forskellige klokkemelodier.\nDenne trådløse dørklokke tilbyder et moderne, hvidt farvedesign med blå funktioner og tilbyder også fire justerbare lydstyrkeniveauer fra 25 dB til 85 dB. Installation er enkel og ligetil, med fastgørelser inkluderet i købet.\nHvid farve design med blå funktioner\n36 forskellige klokkemelodier\nRækkevidde 1000 meter Vandtæt Ja Klokkemelodier 36\nLOVIN PRODUKT Vandtæt trådløs dørklokke leveres med al fastsættelse, du har brug for, for at installere dit produkt uafhængigt. De 36 klokkeslæt giver dig mulighed for at skræddersy denne trådløse dørklokke til din smag, mens 1000-fods driftsområdet giver praktisk brug.\n8. TeckNet trådløs portklokkesæt\nDet TeckNet Wireless Door Bell Chime Kit fås i enten et moderne hvidt farvevalg eller et elegant sort farvedesign. Denne trådløse dørklokke, der har et driftsområde på 820 fod, er vandtæt og har en blå LED-blitz, når en besøgende ankommer. Installation af denne trådløse dørklokke er hurtig og nem, mens 32 forskellige klokkemelodier sikrer, at du finder et klokkeslæt, der passer til din smag. Fire niveauer af justerbar lydstyrke funktion, fra 25 dB til 85 dB.\nModerne hvid eller en elegant sort farvevalg\nDriftsområde 820 fod\n32 forskellige klokkemelodier\nRækkevidde 820 fod Vandtæt Ja Klokkemelodier 32\nTeckNet Wireless Door Bell Chime Kit leverer alt hvad du kan få brug for fra en trådløs dørklokke, med 32 forskellige klokkemelodier og fire forskellige lydstyrkeniveauer.\nDet NOVETE Trådløs Doorbell Kit giver et fremragende driftsområde på 1300 fod, komplet med en livstidsgaranti for at sikre, at du kan købe produktet med tillid. Funktioner inkluderer 52 forskellige klokkemelodier, ud over 5 niveauer af justerbar lydstyrke fra 0 til 115 dB. Det slanke, sorte design tilbyder en LED-indikator for at sikre, at der også er en visuel indikation, mens vandtætte funktioner og en let opsætning sikrer, at du har ro i sindet.\nDriftsområde 1300 fod\n5 niveauer af justerbar lydstyrke\n52 forskellige klokkemelodier\nLED-indikator for en visuel alarm\nRækkevidde 1300 fod Vandtæt Ja Klokkemelodier 52\nNOVETE Wireless Doorbell Kit tilbyder et fantastisk driftsområde på 1300 fod ud over fem niveauer af justerbar lydstyrke.\n10. GE Trådløst batteridrevet klokkesæt\nDet GE Trådløs Batteridrevet dørklokkesæt giver et moderne hvidt design og tilbyder to forskellige klokkemelodier. Med et driftsområde på 150 fod samt fire forskellige lydstyrkeniveauer er alle baser dækket for at give dig en effektiv trådløs dørklokke til en lavere pris. Installation er hurtig og nem og kræver kun 3AA-batterier. Denne trådløse dørklokke kan tilsluttes op til fire GE trådløse trykknapper.\nTo forskellige klokkemelodier\nDriftsområde 150 fod\nFire forskellige lydstyrkeniveauer\nKan oprette forbindelse til fire ekstra GE trådløse trykknapper\nRækkevidde 150 fod Klokkemelodier Ja to\nGE Trådløst batteridrevet dørklokkesæt giver fremragende funktioner til en meget lavere pris sammenlignet med trådløse dørklokker, der tilbyder mere detaljerede funktioner.\nEn traditionel dørklokke gav brugerne begrænsninger. At blive kabelforbundet professionelt kunne blive dyrt, mens design af dørklokke var ensartet en beige farve, der tilbyder en grundlæggende ‘ding dong’ klokkeslæt. Med fremskridt inden for teknologi tilbyder den trådløse dørklokke imidlertid brugeren mange muligheder med hensyn til udseendet af dørklokken og lyden af dørklokkens klokkeslæt, samtidig med at det giver frihed med let installation og vedligeholdelse.\nNår du køber en trådløs dørklokke, modtager du en sender og en modtager. Senderen monteres eksternt til dit hjem i en let tilgængelig og let at se placering ved siden af din hoveddør.\nDe fastgørelser, der kræves for at fastgøre transmitteren til din udvendige væg, er normalt inkluderet i dit køb og kan indeholde praktiske klæbemærkater. Dette sikrer, at du kan fastgøre transmitteren sikkert til det ydre område af dit hjem uafhængigt og alligevel sikkert. Modtageren tilsluttes normalt en stikkontakt inde i dit hjem.\nNår der trykkes på dørklokke-knappen, sender senderen et signal til modtageren, og der udsendes en lyd. Nogle trådløse dørklokker udsender også en visuel alarm på modtageren, som er perfekt til personer med hørbare vanskeligheder, eller hvis du vil slå lyden fra, når din baby er i søvn, men alligevel være opmærksom på, når en besøgende ankommer.\nEn lydfunktion er også nøglen, hvis du eller nogen i dit hjem sover i løbet af dagen, eller hvis du vil slå den trådløse dørklokke til om natten. Derudover er der nogle trådløse dørklokker, der giver farveændrende visuelle alarmer og tilpassbare LED-lamper, der ser fantastisk ud i hjemmet.\nDesuden skal du kigge efter en trådløs dørklokke, der er kompatibel med enheder som Alexa og Echo, eller din mobiltelefon eller tablet, så din trådløse dørklokke kan slot pæne ind i dit liv.\nDriftsområdet for en trådløs dørklokke kan variere fra 150 fod til over 1300 fod, og giver dig en idé om, hvor godt du vil høre klokkeslæt fra din trådløse dørklokke på forskellige steder i dit hjem.\nJo større dit hjem betyder, selvfølgelig, at du har brug for et mere markant driftsområde. Når driftsområdet måles, er det dog vigtigt at bemærke, at det angivne interval vedrører åbent rum. Placeringen og antallet af vægge og døre mellem sender og modtager kan reducere dette driftsområde.\nYderligere, hvis du har nogen vægge eller døre, der er lavet af metal, kan den trådløse dørklokke muligvis være meget begrænset i dens anvendelse og fungerer muligvis ikke tilstrækkeligt. Dette kan være en faktor, der skal overvejes alvorligt, før du køber en trådløs dørklokke. Imidlertid leveres mange trådløse dørklokker med en refusionsgaranti i en bestemt periode, så du kan teste produktet, før du forpligter dig til dit køb.\nEn anden betydelig udvikling med fremskridt inden for trådløse dørklokker er antallet af klokkemelodier, der er tilgængelige med dit produkt. Nogle trådløse dørklokker har 52 klokkemelodier, hvilket giver dig en anden klokkeslættetid for hver uge af året! Selv nogle af de billigere trådløse dørklokker vil tilbyde dig mere end et klokkeslæt, så du kan skræddersy den trådløse dørklokke til din smag.\nMange trådløse dørklokker giver dig også justerbare lydstyrkeniveauer, med mange trådløse dørklokker, der giver dig mulighed for at slå lyden helt fra, hvis du ønsker det. Justerbare lydstyrkeniveauer giver dig mulighed for at skræddersy lydstyrken til dine behov, især hvis du har hørbare vanskeligheder, ud over at justere lyden til den del af hjemmet, hvor du tilbringer mere tid i.\nDerfor kan du vælge et højere lydstyrkeniveau, hvis din stue er placeret på bagsiden af hjemmet.\nNår du køber en trådløs dørklokke, modtager du en dørklokkesender såvel som en lydboksmodtager. Du skal fastgøre dørklokkesender på ydersiden af huset i en position, der er let for de fleste besøgende at se og trykke på.\nDerefter skal du placere klokkeboksmodtageren inde i dit hjem og overholde det nødvendige driftsområde. Det er muligt at være i stand til at bruge mere end en klokkeboksmodtager med din trådløse dørklokke, så du kan placere modtagere i modsatte ender af dit hus, så du altid vil høre klokkeslættet, når en besøgende ankommer.\nNogle trådløse dørklokker betjenes af standardbatterier, mens nogle trådløse dørklokker er i stand til at tilsluttes det primære elektriske system. Når din trådløse dørklokke er monteret, skal du sørge for at teste den udefra og indefra for at kontrollere, at den fungerer.\nAntag ikke, at det fungerer korrekt; din besøgende hører muligvis ikke klokkeslæt fra ydersiden og fortsætter med at trykke på knappen, eller du kan ikke høre klokkeslæt inde i dit hjem.\nDørklokkesenderen fungerer ved at sende et radiosignal til klokkeboksmodtageren, som du har placeret inde i dit hjem. Placeringen og placeringen af din modtager er begge meget vigtige for, at din sender kan sende et stærkt signal gennem dit hjem.\nVægge og døre i dit hjem kan give en indvirkning på effektiviteten af din trådløse dørklokke, hvilket reducerer driftsområdet. Især hvis vægge eller døre i dit hjem er lavet af metal, er der en chance for, at modtageren muligvis ikke er i stand til at modtage et signal fra senderen, hvilket gør din trådløse dørklokke overflødig.\nJoseph Henry, der blev født i New York, USA, til skotske indvandrerforældre, skabte den første dørklokke, der kunne trækkes på afstand ved hjælp af en elektrisk ledning i 1831. Joseph Henry ville blive en nøglefigur i amerikansk videnskab og teknik.


Tunturi Pure Run 1.1 Testscore 0% (Januar 2020) - Sammenlign Priser og Anmeldelser\nNr. 49 ud af 8\nAnmeldelser af Tunturi Pure Run 1.1\nTunturi Pure Run 1.1 Tunturi Platinum Reebok GT40s Tunturi Run Go 15 Tunturi Run Go 70\nBeskrivelse af Tunturi Pure Run 1.1\nTunturi Pure Run 1.1 er et løbebånd, som afspejler høj kvalitet kombineret med en intuitiv betjening. Computeren er udstyret med en række gode funktioner, samt giver den overblik over de mest nødvendige træningsdata. Ydermere kan der vælges mellem en række forinstallerede træningsprogrammer og der kan oprettes brugerprofiler for op til 2 personer. Med andre ord kan dine personlige mål og favoritindstillinger gemmes for 2 personer, således de altid er let tilgængelige når løbebåndet tages i brug. I håndtagene er der integrerede sensorer, som giver en præcis måling af pulsen – men du har ligeledes mulighed for at tilslutte pulsbælte, såfremt du ønsker trådløs måling. Bemærk at løbebåndet kan foldes, så det fylder 106 cm i længden i stedet for 188 cm.\nComputeren er ikke alene nem at bruge, men giver ligeledes adgang til en række gode funktioner. Først og fremmest får du konstant visning af henholdsvis tid, distance, hastighed, kalorieforbrug, stigning og puls. Derudover kan der vælges mellem 10 træningsprogrammer, hvilket giver en god varieret træning. Du kan altså selv bestemme, hvorvidt der skal fokuseres på vægttab, forbedring af form eller andet og dine favoritindstillinger kan senere gemmes på en af brugerprofilerne. Ydermere tilbyder løbebåndet at kunne regulere hastigheden i intervallet 0,8 km/t – 16 km/t og intensiteten kan justeres i 12 niveauer. Regulering af intensitet foregår elektronisk via computeren.\nEr der begrænset med plads kan det være en fordel at folde løbebåndet efter benyttelse. Herved kommer det til at fylde betydeligt mindre i længden – dog med bekostning for lidt mere fylde i højden. Derudover er løbebåndet med transporthjul, hvilket gør flytning fra A til B betydeligt nemmere, samt har det justerbare støtteben, så det med sikkerhed står stabilt. Løbefladen er 51 x 142 cm og maskinen kan benyttes af brugere op til 135 kg.


Den nørdede nordjyske dødsduo tog til Hamburg for at begejstres over frontmand Dave Vincents genindtræden i Morbid Angel. Heavyjam.dk's uden tvivl to barskeste udsendinge fra det mørke Nord valfartede 2. påskedag til Hamburg for at se Morbid Angel med legendariske David Vincent i front. Efter en veloverstået tur ned gennem motorvejen, med indlagt pit-stop ved Otto Duborg naturligvis, ankom vi til Markthalle et par timer før koncertstart og tog os en strøgtur. Der stod sørme en gut og uddelte gratis ½ l. dåseøl af mærket Becks, hvorfor vores sympati overfor tyskere steg dramatisk.\nHårdt arbejdende århusianere\nVed koncertstart var det kun danske Hatesphere, der opvarmede. Necrophagist havde meldt afbud, hvorfor århusianerne måtte pumpe publikum op helt alene. En opgave der skulle vise sig at kræve noget mandsmod. Hatesphere startede brutalt ud foran et noget lunkent publikum, men forsanger Jacob Bredahl var stædig, og hans evige jagt på at få liv i publikum gav til sidst pote. Under højdepunkter som ”Lowlife Vendetta” og ”You’re The Enemy” fik Hatesphere faktisk slået hul på bylden, og publikum endte til sidst med headbanging og stor applaus til danskerne.\nDer skulle arbejdes hårdt for at få liv i kludene. Hatesphere tog den sure tjans og vandt publikums hjerter. Flot indsats. Den bedste koncert som undertegnede har set med dem hidtil!


Gnisten i arbejdslivet - Paedagogisk.com\nGnisten i arbej\n– Veje til at finde, forstå og forankre dine styrker\nVarenummer (SKU): B03277 Kategorier: ALLE FAGBØGER TIL DET PÆDAGOGISKE OMRÅDE, Pædagogik\nHvordan kan vi mere effektivt blive klar over det, der giver os drivkraft – over det der tænder gnisten i vores arbejdsliv? Hvordan kan vi arbejde med vores styrker og sørge for, at de gør en positiv forskel? Udgangspunktet for denne øvelsesspækkede arbejdsbog er, at styrker er de knapper, der – når vi trykker på dem – udløser tanker, følelser og handlinger, der styrker os, giver os energi og tro på os selv. Sidst, men ikke mindst, giver styrkerne os indsigt og metoder til at opnå et mere autentisk arbejdsliv. Med Gnisten i arbejdslivet præsenteres en bog, der med udgangspunkt i solid i forskning inden for især positiv psykologi møder læseren i øjenhøjde og giver konkrete og relevante anvisninger på, hvordan du kan lære at fokusere på dine styrker. Bogen kan være din hjælp til at realisere mere af det potentiale du ved, du har – hvis du er villig til at investere tid, nærvær, nysgerrighed og refleksion. Bogen henvender sig til alle, der ønsker at blive klogere på deres styrker. Måske du overvejer jobskifte, men mangler inspiration til valg af retning. Måske du er ledig og mangler energi og robusthed i din jobsøgning, eller måske er du på jagt efter øvelser, der aktiverer det bedste ved dig – nemlig dine styrker.


Guide: Her kan du let og billigt parkere i Aalborg – Lodret.dk\nNår du kører rundt i de store danske byer, er det desværre ofte et nødvendigt onde at skulle finde en parkeringsplads før eller siden. For at gøre det hele meget værre er de pladser enten altid optaget eller frygteligt dyre.\nHeldigvis er der hjælp at hente, hvis du leder efter en billig eller ligefrem gratis parkeringsplads i Aalborg, der ikke tømmer din pengepung. Her får du nemlig en oversigt over de bedste steder at parkere i Aalborg.\nGratis parkering i centrum af Aalborg\nGratis parkering i centrum af Aalborg? Det lyder næsten for godt til at være sandt. Ikke desto mindre tilbyder Friis Shoppingcenter på Nytorv 27 en hel times gratis parkering i deres parkeringshus, uanset om du shopper i Friis Shoppingcenter, i Magasin eller på gågaden i Aalborg.\nMed en times gratis parkering kan du nå at købe festkjolen, du lige står og mangler, en hurtig bid mad i centrets caféer eller måske tage en intensiv træning i fitnesscentret i Friis Shoppingcenter.\nParkeringshuset med en times gratis parkering har hele 850 p-pladser, så der er masser af mulighed for at finde en ledig parkeringsplads lige i centrum, uden at du behøver køre rundt for at lede. Holder du på parkeringspladsen i længere tid end en time, koster det 12 kr. pr påbegyndt time, hvilket stadig er billigere parkering end i centrum af Aalborg, hvor det koster 16 kr. pr. påbegyndt time. Den første time vil automatisk blive trukket fra prisen, når du skal betale for din parkeringsbillet i Friis Shoppingcenters parkeringshus i Aalborg.\nQ-Park ved Kennedy Arkaden\nKender du det, at du bare skal have en ny kjole til aftenens fest, købe en enkelte fødselsdagsgave eller handle ind i slagteren til fredagsmiddagen? Du gider ikke betale for et hel times parkering, men du orker heller ikke at bruge en halv time på at finde en gratis parkeringsplads. Så kan du også parkere i Q-Park Kennedy Arkaden.\nKennedy Arkaden ligger centralt i Aalborg, har 369 parkeringspladser og er døgnåbent. Herfra kan du let komme til de hyggelige gågader i Aalborg eller besøge byens største biograd i Kennedy Arkaden.\nLidt længere ude fra byen finder du også C.W. Obels parkeringshus, der er ideelt, hvis du skal til Aalborg Sygehus Nord. Der er 376 parkeringspladser til rådighed, og parkeringshuset er døgnåbent. Du er også i gåafstand til Aalborg midtby.\nTæt ved Limfjorden ligger Q-Park Palads, der er et oplagt valg for dig, der gerne vil besøge Aalborgs havnefront. Parkeringshuset har knap 500 parkeringspladser og har åbent døgnet rundt.\nGratis parkering udenfor centrum\nLeder du efter en parkeringsplads, hvor du kan holde gratis i mere end en time? Holder du indenfor den tidsbegrænset zone, findes der et par steder, hvor der er kantstensparkering uden p-licens. Disse er blandt andet placeret ved Havnefronten og Dannebrogs Center.\nDesuden kan du også uden for den tidsbegrænset zone i Aalborg finde gratis parkering. Den tidsbegrænset zone omkredser Aalborg Midtby fra Aalborg Kongres og Kulturcenter til Havnefronten og Sømands hjemmet.\n« 5 luksusbiler, du skal kende\n5 ting du skal overveje, inden du køber microcement »